《阅兵松潘道中作》
清代·刘秉璋

铃辕小队拥旌旗，嘉命恭承远视师。马齿六旬吾老矣，羊肠九折命驱之。

层峦细入龙眠画，秀岭雄于太白诗。匹练悬流三百里，匡庐瀑布未云奇。

作者简介：（1816—1905）清安徽庐江人，字仲良。咸丰十年进士。授编修。同治间从李鸿章镇压太平军、捻军，转战江浙鲁豫。光绪间任浙江巡抚，中法战争时，严防沿海要隘，击退法军。后官四川总督。以教案纷起，被教士控告，坐褫职。卒后复原官。